Ol brata blong mi! Mi laik tok halo long wanwan long olgeta hap blong graun wantaim ol bratasusa blong yumi blong Selesien Femili Mi laik mekim dispela video olsem pas blong mi.
Mi hamamas tru long mekim dispela long pinis blong tupela handred karim de blong Don Bosco. Nau tasol yumi pinisim yia yumi statim long 16 blong Ogas 2014. Yumi pinisim dispela wantaim naispela bung. Ol I bing gutpela tru. Bung blong tingim moa yet Maria Helpim, wantiam bung blong ol Past Pupil, narapela wantaim ol Selesien Sista na ol Selesien Cooperator, na naispela bung we yumi pilim stret laip na hop blong ol yut blong olgeta hap we ol Selesien I stap. Yumi mas tok tenk yu long Bikpela long dispela gutpela yia!
Na nau mi laik tokim yupela a ting yumi kisim pinis wanem samting yumi laik kisim long dispela tupela handred karim de; I gat wanpela said, mi bin tok long selebresin blong yumi we olgeta I bin gutpela tru. Tasol, narapela salens I stap yet, samting blong laip blong yumi na dispela, wan wan yet mas tingim Mi ting, na mi gat bikpela hop, dispela em wanpela bikpela yia long laip blong yumi olsem Salesien. Mi gat strongpela bilip tupela handred yia blong karim de blong Don Bosco bai karim kaikai yet, na dispela em stat nau long laip blong yumi yet..
Mi laik tok nau long pas Papa Santu Francis I bin salim long yumi long tupela bikpela selebresien. Nambawan em taim em bungim olgeta Selesien femili long Valdocco; Em trupela bung, blong papa husat I gat bikpela laik long ol pikinini blong em, na em I bin laikim long strongim yumi, tokim yumi long stap olsem tisa blong bilip; bihainim pasin blong Don Bosco olsem tisa, wantaim bikpela laik, dispela ken holim lewa blong ol yut, na lainim long bihanim gutpela pasin; na em tokim yumi tu long dispeal salens: “long taim I gat bikpela nid, yupela yet I save hau bai yu ken helpim ol”. Dispela salens em nispela, na bikpela tu!
Las, em salim wanpela gutpela pas. Em kolim dispela pas olsem strenna blong dispela yia: “OLSEM DON BOSCO, WANTAIM OL YUT, LONG OL YUT”! Em askim olgeta Selesien femili long mekim samting Don Bosco yet bai meki sapos em stap yet tede; olsem yumi mas traim bes blong yumi long wokabaut wantaim ol yut olsem bilip blong em bai kamap strong, helpim ol long mekim plen blong laip blong ol yet. Em askim yumi olgeta tu long stap wanbel na helpim ol yut long usim ol nupela we long salim tok na askim ol tu long wok mekim misinari.
Ol Selesien brata blong mi, mi laik holim yu ol klostu long lewa blong mi, wanpela de mi laik bungim yupela olgeta, tasol nau yet mi laik askim yupela long traim olsem dispela selebresen blong tupela handred karim de blong Don Bosco, nau tasol yumi mekim, bai karim kaikai long wanwan blong yumi yet.
Mi laik kolim wanpela long ol sameting mi yet mi bin tokim yupela: mi gat wanpela bikpela laik long yupela olgeta, olsem wanwan yet, bai kamap “expert of humanity”. God ken mekim olsem dispela tingting blong mi bai kamap trupela olsem mi laik tokim yupela: Yumi yet ken kamap olsem sapos yumi yet bai stap tru long singaut blong yumi, olsem yumi yet ken givim olgeta samting blong yumi long ol yut, na stap wantaim ol yut”.
Yupela yet ken stap hamamas! Hamamas tupela handred karim de! Lukim yu!
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn